Philippus, Dei gratia Francorum rex, prepositis Altisiodori, ad quos littere presentes pervenerint, salutem. Noveritis quod abbatia Prulliaci et fratres ejusdem loci et universe res eorum in nostra sunt protectione et custodia. Inde est quod vobis mandantes precipimus ut nec ipsis, nec rebus eorum, malum faciatis nec fieri permittatis. Actum Parisius anno Domini millesimo ducentesimo secundo, mense martio.